సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బంగ్లా‌తో సిరీస్‌కి భారత్ జట్టు ఎంపిక తేదీ ఖరారు
బంగ్లాదేశ్‌తో నవంబరు తొలి వారం నుంచి సుదీర్ఘ సిరీస్‌లో టీమిండియా తలపడనుంది.  ఫస్ట్‌ మూడు టీ20ల సిరీస్ జరగనుండగా.. ఈనెల 24న భారత సెలక్టర్లు జట్టుని ఎంపిక చేయనున్నారు.
Samayam Telugu | Updated:
Oct 22, 2019, 02:50PM IST
హైలైట్స్
నవంబరు మూడు నుంచి బంగ్లాదేశ్‌తో సిరీస్ ఆడనున్న భారత్
సిరీస్‌లో మూడు టీ20లు, రెండు టెస్టు మ్యాచ్‌లు
ఇప్పటికే టీ20 జట్టుని ప్రకటించిన బంగ్లాదేశ్
భారత్ జట్టుని ఈనెల 24న ఎంపిక చేయనున్న సెలక్టర్లు
దక్షిణాఫ్రికాతో సుదీర్ఘ సిరీస్‌ని మంగళవారం ముగించిన టీమిండియా .. నవంబరు 3 నుంచి బంగ్లాదేశ్‌తో ఇండియాలోనే సిరీస్ ఆడబోతోంది. తొలుత ఢిల్లీ, రాజ్‌కోట్, నాగ్‌పూర్ వేదికగా మూడు టీ20ల్లో తలపడే భారత్.. ఆ తర్వాత ఇండోర్, కోల్‌కతా వేదికగా రెండు టెస్టుల్లో పసికూనని ఢీకొట్టనుంది. ఇప్పటికే బంగ్లాదేశ్ క్రికెట్ బోర్డు.. టీ20 సిరీస్‌లో తలపడే జట్టుని ప్రకటించేసింది. భారత సెలక్టర్లు కూడా ఈనెల 24న ముంబయిలోని బీసీసీఐ ప్రధాన కార్యాలయంలో జట్టుని ఎంపిక చేసేందుకు షెడ్యూల్‌ని రూపొందించారు.
Read More: భారత్‌లో బంగ్లాదేశ్ టూర్.. మ్యాచ్‌ల షెడ్యూల్ ఇదే
బంగ్లాదేశ్‌తో టీ20 సిరీస్ నుంచి కెప్టెన్ విరాట్ కోహ్లీకి విశ్రాంతినివ్వాలని ఇప్పటికే ప్రాథమికంగా నిర్ణయించిన సెలక్టర్లు.. వైస్ కెప్టెన్ రోహిత్ శర్మకి టీ20 పగ్గాలు అప్పగించే సూచనలు కనిపిస్తున్నాయి. ఇక వచ్చే ఏడాది టీ20 ప్రపంచ‌కప్ జరగనున్న నేపథ్యంలో యువ క్రికెటర్లకీ జట్టులో అవకాశాలివ్వడం ద్వారా వారిని పరీక్షించాలని సెలక్టర్లు యోచిస్తున్నారు. మాజీ కెప్టెన్ మహేంద్రసింగ్ ధోనీ ఇప్పటికే ఈ టీ20 సిరీస్‌‌‌ సెలక్షన్‌కి తాను అందుబాటులో ఉండనని ప్రకటించిన విషయం తెలిసిందే.